सहज बोध हमारे चेतन मन को किसी भी कार्य को बगैर किसी तर्क के सीधे एक्सेप्ट करने के लिए बाध्य करता है। आध्यात्मिक यात्रा में जब कुछ ऐसा घटने लगता है जिससे हमारा चेतन मन उलझने लगे तो ये हमें उससे बाहर निकलने में मदद करता है। सहज बोध तर्क वितर्क करने से बचाता है जिससे हम किसी भी स्तर में आसानी से विचरण करने लगते है। मान लीजिये हमारे मन में अचानक ही कोई विचार उठता है और जब तक हम उसे नहीं करते बार बार वही ख्याल मन में उठता रहता है फिर हम उसके अनुसार करने लगते है। क्या इस दौरान हमारा मन तर्क वितर्क करता है की हमें ये करना चाहिए या नहीं ?